নিখোঁজের ২২ দিন পর নারায়ণগঞ্জের স্বর্ণ ব্যবসায়ী প্রবীর ঘোষের মরদেহ উদ্ধার করেছে পুলিশ। সোমবার রাত ১১টার দিকে নগরীর আমলাপাড়ায় নুরুল ইসলামের বাসার সেপটিক ট্যাংক থেকে মরদেহ উদ্ধার করা হয়। পুলিশ জানায়, গত ১৮ জুন নিখোঁজ হওয়ার পর প্রবীরের বাবা ভোলানাথ দাস বাদি হয়ে সদর থানায় জিডি করেন, যা তদন্তের দায়িত্ব পায় গোয়েন্দা পুলিশ। তারা পিন্টু ও বাবু নামে দুইজনকে আটক ও জিজ্ঞাসাবাদ করে। পরে তাদের স্বীকারোক্তি অনুযায়ী প্রবীরের মরদেহ উদ্ধার করা হয়।